phoneee/thai-legal-corpus huggingface dataset:
ข้อบังคับการรถไฟแห่งประเทศไทยข้อบังคับการรถไฟแห่งประเทศไทยฉบับที่ ๑๘๘ว่าด้วยระเบียบปฏิบัติงานของการรถไฟแห่งประเทศไทยแก้ไขเพิ่มเติม[๑] โดยที่ปัจจุบันราคาสิ่งของวัสดุและค่าแรงงานได้เพิ่มสูงขึ้นกว่าเดิมมากเพื่อให้การจัดซื้อพัสดุสิ่งของ เครื่องใช้ และการจ้างเหมามีความคล่องตัวและรวดเร็วยิ่งขึ้นคณะกรรมการรถไฟแห่งประเทศไทย อาศัยอำนาจตามความในมาตรา ๒๕ (๔)แห่งพระราชบัญญัติการรถไฟแห่งประเทศไทย พ.ศ. ๒๔๙๔ จึงออกข้อบังคับแก้ไขเพิ่มเติมไว้ดังต่อไปนี้ข้อ ๑ให้ยกเลิกความในข้อ ๖ แห่งข้อบังคับฉบับที่ ๑๕๘ว่าด้วยระเบียบปฏิบัติงานของการรถไฟแห่งประเทศไทย ลงวันที่ ๒๗ สิงหาคม ๒๕๑๙เฉพาะที่เกี่ยวกับอำนาจในการบริหารและรับผิดชอบของผู้ว่าการรถไฟแห่งประเทศไทยในข้อ ๖.๒ และ ๖.๖ ซึ่งแก้ไขเพิ่มเติมตามข้อบังคับการรถไฟแห่งประเทศไทย ฉบับที่๑๘๖ ลงวันที่ ๓๐ สิงหาคม ๒๕๒๒ และให้ใช้ความต่อไปนี้แทน๖.๒ การสั่งอนุญาตให้กระทำการต่าง ๆเกี่ยวกับการจัดซื้อพัสดุสิ่งของเครื่องใช้และการจ้างเหมา ให้ผู้ว่าการรถไฟแห่งประเทศไทยมีอำนาจสั่งได้ตามระเบียบการพัสดุและจ้างเหมาที่ถือปฏิบัติอยู่ภายในวงเงินรายละไม่เกิน ๔,๐๐๐,๐๐๐ บาท (สี่ล้านบาท)เมื่อได้ดำเนินการไปแล้วในวงเงินระหว่าง ๒,๐๐๐,๐๐๐ บาท ถึง ๔,๐๐๐,๐๐๐ บาทให้รายงานคณะกรรมการรถไฟฯ ทราบ เว้นแต่การจัดซื้อน้ำมันเชื้อเพลิง น้ำมันหล่อลื่นและผลิตภัณฑ์ปิโตรเลียมคงให้ผู้ว่าการรถไฟแห่งประเทศไทยมีอำนาจสั่งซื้อได้ในวงเงินรายละไม่เกิน ๔,๐๐๐,๐๐๐บาท (สี่ล้านบาท) โดยไม่ต้องรายงานให้คณะกรรมการรถไฟฯ ทราบถ้ารายใดเกินกว่าจำนวนนี้ขึ้นไปให้นำเสนอคณะกรรมการรถไฟแห่งประเทศไทยเพื่ออนุมัติก่อนส่วนการจัดซื้อพัสดุหรือจ้างเหมาที่มีวงเงินรายละเกินกว่า ๔,๐๐๐,๐๐๐ บาท(สี่ล้านบาท) และมีงบประมาณแล้วให้ผู้ว่าการรถไฟแห่งประเทศไทยมีอำนาจเรียกประกวดราคาซื้อหรือจ้างเหมาได้แต่เมื่อถึงขั้นที่จะดำเนินการจัดซื้อหรือจ้างเหมาให้นำเสนอคณะกรรมการรถไฟแห่งประเทศไทยพิจารณา และ๖.๖ การซื้อสิ่งของเครื่องใช้ น้ำมันเชื้อเพลิงน้ำมันหล่อลื่น และผลิตภัณฑ์ปิโตรเลียม หรือการจ้างเหมาก่อสร้างรายใดซึ่งมีจำนวนเงินเกินกว่า๔,๐๐๐,๐๐๐ บาท (สี่ล้านบาท) ให้เป็นอำนาจของคณะกรรมการรถไฟแห่งประเทศไทยเป็นผู้พิจารณาอนุมัติก่อนที่จะดำเนินการข้อ ๒ให้ใช้ข้อบังคับนี้ ตั้งแต่วันที่ ๕ พฤศจิกายน ๒๕๒๒ เป็นต้นไปให้ไว้ ณ วันที่ ๕ พฤศจิกายน พ.ศ. ๒๕๒๒พลอากาศเอก ประสงค์ คุณะดิลกประธานกรรมการรถไฟแห่งประเทศไทยสุนันทา/แก้ไข๑๙ กันยายน ๒๕๔๙จุฑามาศ/ปรับปรุง๑๘ กันยายน ๒๕๕๗[๑] ราชกิจจานุเบกษา เล่ม ๙๖/ตอนที่ ๒๐๓/ฉบับพิเศษ หน้า ๑๕/๑ ธันวาคม ๒๕๒๒
กฎกระทรวงกฎกระทรวงกำหนดเวลาการหักเงินค่าจ้างเพื่อนำส่งเข้ากองทุนเพื่อการส่งคนต่างด้าวกลับออกไปนอกราชอาณาจักรพ.ศ. ๒๕๖๐[๑] อาศัยอำนาจตามความในมาตรา๖ วรรคหนึ่ง และมาตรา ๑๕ วรรคหนึ่งและวรรคสอง แห่งพระราชบัญญัติการทำงานของคนต่างด้าวพ.ศ. ๒๕๕๑ รัฐมนตรีว่าการกระทรวงแรงงานออกกฎกระทรวงไว้ ดังต่อไปนี้ข้อ๑ กฎกระทรวงนี้ให้ใช้บังคับตั้งแต่วันที่๒๕ มิถุนายน พ.ศ. ๒๕๕๙ เป็นต้นไปข้อ๒ ในระหว่างวันที่ ๒๕ มิถุนายน พ.ศ.๒๕๕๙ ถึงวันที่ ๒๔ มิถุนายน พ.ศ. ๒๕๖๑ มิให้นำความในข้อ ๔ วรรคสี่แห่งกฎกระทรวงกำหนดงานและจำนวนเงินที่ลูกจ้างต้องส่งเข้ากองทุนเพื่อการส่งคนต่างด้าวกลับออกไปนอกราชอาณาจักรและหลักเกณฑ์และวิธีการในการส่งเงิน การออกใบรับหนังสือรับรองและใบแทนหนังสือรับรองการส่งเงิน พ.ศ. ๒๕๕๓ซึ่งแก้ไขเพิ่มเติมโดยกฎกระทรวงกำหนดงานและจำนวนเงินที่ลูกจ้างต้องส่งเข้ากองทุนเพื่อการส่งคนต่างด้าวกลับออกไปนอกราชอาณาจักรและหลักเกณฑ์และวิธีการในการส่งเงินการออกใบรับ หนังสือรับรอง และใบแทนหนังสือรับรองการส่งเงิน (ฉบับที่ ๔) พ.ศ. ๒๕๕๖มาใช้บังคับแก่การหักเงินค่าจ้างเพื่อนำส่งเข้ากองทุนเพื่อการส่งคนต่างด้าวกลับออกไปนอกราชอาณาจักรทั้งนี้ ให้เริ่มหักเงินตั้งแต่วันที่๒๕ มิถุนายน พ.ศ. ๒๕๖๑ เป็นต้นไปข้อ๓ ก่อนวันที่กฎกระทรวงนี้มีผลใช้บังคับหากนายจ้างรายใดหักเงินค่าจ้างของลูกจ้างเพื่อนำส่งเข้ากองทุนยังไม่ครบตามอัตราที่กำหนดตามข้อ๓ แห่งกฎกระทรวงกำหนดงานและจำนวนเงินที่ลูกจ้างต้องส่งเข้ากองทุนเพื่อการส่งคนต่างด้าวกลับออกไปนอกราชอาณาจักรและหลักเกณฑ์และวิธีการในการส่งเงิน การออกใบรับ หนังสือรับรองและใบแทนหนังสือรับรองการส่งเงิน พ.ศ. ๒๕๕๓ ซึ่งแก้ไขเพิ่มเติมโดยกฎกระทรวงกำหนดงานและจำนวนเงินที่ลูกจ้างต้องส่งเข้ากองทุนเพื่อการส่งคนต่างด้าวกลับออกไปนอกราชอาณาจักรและหลักเกณฑ์และวิธีการในการส่งเงิน การออกใบรับหนังสือรับรองและใบแทนหนังสือรับรองการส่งเงิน (ฉบับที่ ๔) พ.ศ. ๒๕๕๖ให้นายจ้างรายนั้นยังคงมีหน้าที่หักเงินค่าจ้างของลูกจ้างในส่วนที่ยังขาดอยู่และนำส่งเข้ากองทุนให้ครบถ้วนให้ไว้ ณ วันที่ ๑๙เมษายน พ.ศ. ๒๕๖๐พลเอก ศิริชัย ดิษฐกุลรัฐมนตรีว่าการกระทรวงแรงงานหมายเหตุ :-เหตุผลในการประกาศใช้กฎกระทรวงฉบับนี้ คือโดยที่กฎกระทรวงกำหนดระยะเวลาการหักเงินค่าจ้างเพื่อนำส่งเข้ากองทุนเพื่อการส่งคนต่างด้าวกลับออกไปนอกราชอาณาจักรพ.ศ. ๒๕๕๘ กำหนดให้นายจ้างมีหน้าที่หักเงินค่าจ้างของลูกจ้างซึ่งเป็นคนต่างด้าวเพื่อนำส่งเข้ากองทุนเพื่อการส่งคนต่างด้าวกลับออกไปนอกราชอาณาจักรตั้งแต่วันที่ ๒๕ มิถุนายน ๒๕๕๙ เป็นต้นไปแต่เนื่องจากการหักเงินค่าจ้างของลูกจ้างตามกฎกระทรวงดังกล่าวก่อให้เกิดภาระค่าใช้จ่ายสำหรับลูกจ้างเพิ่มขึ้นอันอาจส่งผลกระทบต่อค่าครองชีพของลูกจ้างและอาจเป็นเหตุให้ลูกจ้างไม่เข้าสู่กระบวนการขอรับใบอนุญาตทำงานซึ่งส่งผลกระทบโดยตรงต่อระบบการบริหารจัดการแรงงานต่างด้าวทั้งระบบสมควรกำหนดเวลาการหักเงินค่าจ้างเพื่อนำส่งเข้ากองทุนเพื่อการส่งคนต่างด้าวกลับออกไปนอกราชอาณาจักรเสียใหม่เพื่อเป็นการชะลอการหักเงินค่าจ้างกรณีดังกล่าวเป็นการชั่วคราว จึงจำเป็นต้องออกกฎกระทรวงนี้ภวรรณตรี/จัดทำ๒๗ เมษายน ๒๕๖๐วริญา/ตรวจ๒๗ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนที่ ๔๖ ก/หน้า ๒๒/๒๖ เมษายน ๒๕๖๐
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 16/2545เรื่อง หลักเกณฑ์เงื่อนไข และวิธีการจัดหาผลประโยชน์จากอสังหาริมทรัพย์ของกองทุนรวมอสังหาริมทรัพย์และสิทธิเรียกร้อง(ฉบับที่ 2)----------------------------------อาศัยอํานาจตามความในข้อ 17 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 54/2343 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์และสิทธิเรียกร้อง ลงวันที่ 26 ตุลาคม พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ 1 ให้ยกเลิกความในวรรคหนึ่งของข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 9/2544 เรื่อง หลักเกณฑ์ เงื่อนไข และวิธีการจัดหาผลประโยชน์จากอสังหาริมทรัพย์ของกองทุนรวมอสังหาริมทรัพย์และสิทธิเรียกร้อง ลงวันที่ 5 กุมภาพันธ์ พ.ศ. 2544 และให้ใช้ความต่อไปนี้แทน"ข้อ 2 การจัดหาผลประโยชน์จากอสังหาริมทรัพย์ของกองทุนรวมนอกจากที่กําหนดใว้ในข้อ 17 แห่งประกาศ ที่ กน. 54/2543 โดยการให้เช่าพื้นที่และมีการจัดหาผลประโยชน์โดยการให้บริการประกอบด้วย เช่น เซอร์วิซ อะพาร์ตเมนท์ (service apartment) บริษัทจัดการจะกระทําได้ก็ต่อเมื่อกองทุนรวมมีรายได้จากการให้เช่าพื้นที่ไม่น้อยกว่าร้อยละแปดสิบของรายได้ทั้งหมดที่ได้จากการจัดหาผลประโยชน์จากอสังหาริมทรัพย์นั้นในรอบปีการเงินใด ๆ ทั้งนี้ รายได้จากการให้เช่าพื้นที่ดังกล่าวให้รวมถึงรายได้จากการให้เช่าเครื่องใช้และอุปกรณ์ตกแต่งที่เกี่ยวเนื่องโดยตรงจากการให้เช่าพื้นที่นั้นด้วย เช่น ชุดรับแขก ชุดครัว เครื่องปรับอากาศ เป็นตัน"ข้อ 2 ประกาศนี้ให้ใช้บังคับตั้งแต่วันที่ 16 มีนาคม พ.ศ. 2545 เป็นต้นไปประกาศ ณ วันที่ 5 มีนาคม พ.ศ. 2545(นายประสาร ไตรรัตน์วรกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ลงประกาศในราชกิจจานุเบกษา ฉบับทั่วไป เล่ม 119 ตอนพิเศษ 21ง ลงวันที่ 7 มีนาคม พ.ศ. 2545
เทศบัญญัติเทศบาลตำบลไชยปราการเทศบัญญัติเทศบาลตำบลไชยปราการเรื่องการลดหย่อนและการยกเว้นหรือลดภาษีบำรุงท้องที่พ.ศ.๒๕๔๘[๑] อาศัยอำนาจตามความในมาตรา ๒๒แห่งพระราชบัญญัติภาษีบำรุงท้องที่ พ.ศ. ๒๕๐๘ ซึ่งแก้ไขเพิ่มเติมโดยพระราชบัญญัติภาษีบำรุงท้องที่(ฉบับที่ ๓) พ.ศ. ๒๕๔๓ เทศบาลตำบลไชยปราการโดยได้รับความเห็นชอบจากสภาเทศบาลตำบลไชยปราการและโดยได้รับอนุมัติจากผู้ว่าราชการจังหวัดเชียงใหม่ จึงออกเทศบัญญัติไว้ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลไชยปราการเรื่อง การลดหย่อนและการยกเว้นหรือลดภาษีบำรุงท้องที่ พ.ศ. ๒๕๔๘ข้อ ๒เทศบัญญัตินี้ให้ใช้บังคับตั้งแต่วันที่ได้ประกาศไว้โดยเปิดเผยที่สำนักงานเทศบาลตำบลไชยปราการแล้ว๗ วันข้อ ๓ในเทศบัญญัตินี้ที่ดิน หมายความว่าพื้นที่ดิน และให้หมายความรวมถึง พื้นที่ที่เป็นภูเขา หรือที่มีน้ำด้วยเจ้าของที่ดิน หมายความว่าบุคคลหรือคณะบุคคล ไม่ว่าจะเป็นบุคคลธรรมดาหรือนิติบุคคลซึ่งมีกรรมสิทธิ์ในที่ดินหรือครอบครองอยู่ในที่ดิน ไม่เป็นกรรมสิทธิ์ของเอกชนปี หมายความว่า ปีปฏิทินเจ้าพนักงานท้องถิ่น หมายความว่านายกเทศมนตรีตำบลไชยปราการเจ้าพนักงานประเมินและเจ้าพนักงานสำรวจหมายความว่าเจ้าพนักงานซึ่งได้รับการแต่งตั้งให้ปฏิบัติการตามพระราชบัญญัติภาษีบำรุงท้องที่พ.ศ. ๒๕๐๘พนักงานเจ้าหน้าที่ หมายความว่าเจ้าพนักงานซึ่งได้รับการแต่งตั้งให้ปฏิบัติการตามพระราชบัญญัติภาษีบำรุงท้องที่พ.ศ. ๒๕๐๘ข้อ ๔บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในจังหวัดเดียวกันและใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตนหรือประกอบกสิกรรมของตน ให้ลดหย่อนไม่ต้องเสียภาษีบำรุงท้องที่ตามเกณฑ์ดังนี้ที่ดินในเขตเทศบาลตำบลไชยปราการ อำเภอไชยปราการ จังหวัดเชียงใหม่ ให้ลดหย่อนได้ไม่เกิน๑ ไร่ แต่จะน้อยกว่าร้อยตารางวาไม่ได้ ตามพระราชบัญญัติภาษีบำรุงท้องที่ พ.ศ. ๒๕๐๘ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓ในกรณีที่บุคคลธรรมดาหลายคนเป็นเจ้าของที่ดินร่วมกันให้ได้รับการลดหย่อนรวมกันและการลดหย่อนให้เป็นตามมาตรา ๒๒แห่งพระราชบัญญัติภาษีบำรุงท้องที่ ๒๕๐๘ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓ให้ได้รับการลดหย่อนสำหรับที่ดินที่อยู่ในจังหวัดใดจังหวัดหนึ่งแต่จังหวัดเดียวข้อ ๕ให้นายกเทศมนตรีตำบลไชยปราการรักษาการตามเทศบัญญัตินี้และให้มีอำนาจสั่งการเพื่อปฏิบัติการให้เป็นไปตามเทศบัญญัตินี้ประกาศณ วันที่ ๒๖ กรกฎาคม พ.ศ. ๒๕๔๘สุชาติบัวคำนายกเทศมนตรีตำบลไชยปราการปริยานุช/ผู้จัดทำ๑๔ตุลาคม ๒๕๕๒นันท์นภัสร์/ตรวจ๑๔ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๑๑๗ ง/หน้า ๖๘/๘ ตุลาคม ๒๕๕๒
คำพิพากษาศาลฎีกาที่ 596/2482หลักกฎหมาย: การที่จำเลยรับเงินจากเจ้าทรัพย์เพื่อไถ่กระบือจากคนร้าย แล้วรับกระบือมาให้เจ้าทรัพย์นั้น ยังไม่พอจะถือว่าจำเลยมีเจตนาทุจจริตกระทำผิดฐานรับของโจรศาลฎีกาตัดสินว่าการที่จำเลยรับเงินไปจากเจ้าทรัพย์เพื่อไถ่กระบือจากคนร้ายแล้วรับกระบือมาให้เจ้าทรัพย์นั้นเป้นการทำแทนเจ้าทรัพย์ จะถือว่าจำเลยทำไปโดยทุจจริตอันเป็นผิดกฎหมายอาญา ม.๓๒๑ ไม่ได้ ผิดกับเรื่องบุคคลเรียกค่าไถ่ของที่ถูกลักจากเจ้าทรัพย์ ที่ศาลล่างทั้ง ๒ ให้ยกฟ้องโจทก์ชอบแล้วยืนตาม ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 596/2482อัยยการปทุมธานีโจทก์นายเปล่ง เกษรจำเลย ป.อ. ม. 43, ม. 321การที่จำเลยรับเงินจากเจ้าทรัพย์เพื่อไถ่กระบือจากคนร้าย แล้วรับกระบือมาให้เจ้าทรัพย์นั้น ยังไม่พอจะถือว่าจำเลยมีเจตนาทุจจริตกระทำผิดฐานรับของโจรศาลฎีกาตัดสินว่าการที่จำเลยรับเงินไปจากเจ้าทรัพย์เพื่อไถ่กระบือจากคนร้ายแล้วรับกระบือมาให้เจ้าทรัพย์นั้นเป้นการทำแทนเจ้าทรัพย์ จะถือว่าจำเลยทำไปโดยทุจจริตอันเป็นผิดกฎหมายอาญา ม.๓๒๑ ไม่ได้ ผิดกับเรื่องบุคคลเรียกค่าไถ่ของที่ถูกลักจากเจ้าทรัพย์ ที่ศาลล่างทั้ง ๒ ให้ยกฟ้องโจทก์ชอบแล้วยืนตาม(พลางกูร-นิติศาสตร์-เทฟโนต์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ศาลฎีกาตัดสินว่าการที่จำเลยรับเงินไปจากเจ้าทรัพย์เพื่อไถ่กระบือจากคนร้ายแล้วรับกระบือมาให้เจ้าทรัพย์นั้นเป้นการทำแทนเจ้าทรัพย์ จะถือว่าจำเลยทำไปโดยทุจจริตอันเป็นผิดกฎหมายอาญา ม.๓๒๑ ไม่ได้ ผิดกับเรื่องบุคคลเรียกค่าไถ่ของที่ถูกลักจากเจ้าทรัพย์ ที่ศาลล่างทั้ง ๒ ให้ยกฟ้องโจทก์ชอบแล้วยืนตาม ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 596/2482อัยยการปทุมธานีโจทก์นายเปล่ง เกษรจำเลย ป.อ. ม. 43, ม. 321การที่จำเลยรับเงินจากเจ้าทรัพย์เพื่อไถ่กระบือจากคนร้าย แล้วรับกระบือมาให้เจ้าทรัพย์นั้น ยังไม่พอจะถือว่าจำเลยมีเจตนาทุจจริตกระทำผิดฐานรับของโจรศาลฎีกาตัดสินว่าการที่จำเลยรับเงินไปจากเจ้าทรัพย์เพื่อไถ่กระบือจากคนร้ายแล้วรับกระบือมาให้เจ้าทรัพย์นั้นเป้นการทำแทนเจ้าทรัพย์ จะถือว่าจำเลยทำไปโดยทุจจริตอันเป็นผิดกฎหมายอาญา ม.๓๒๑ ไม่ได้ ผิดกับเรื่องบุคคลเรียกค่าไถ่ของที่ถูกลักจากเจ้าทรัพย์ ที่ศาลล่างทั้ง ๒ ให้ยกฟ้องโจทก์ชอบแล้วยืนตาม(พลางกูร-นิติศาสตร์-เทฟโนต์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 436/2464หลักกฎหมาย: ลักทรัพย์ คือลักไก่ราคา ๑ บาทพยานโจทย์แตกต่างกัน ยกฎีกาโจทย์ แลศาลฎีกาตำหนิว่าคดีเล็กน้อยโจทย์ไม่ควรฎีกา ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 436/2464ลักทรัพย์ คือลักไก่ราคา ๑ บาทพยานโจทย์แตกต่างกัน ยกฎีกาโจทย์ แลศาลฎีกาตำหนิว่าคดีเล็กน้อยโจทย์ไม่ควรฎีกา()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ลักทรัพย์ คือลักไก่ราคา ๑ บาทพยานโจทย์แตกต่างกัน ยกฎีกาโจทย์ แลศาลฎีกาตำหนิว่าคดีเล็กน้อยโจทย์ไม่ควรฎีกา ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 436/2464ลักทรัพย์ คือลักไก่ราคา ๑ บาทพยานโจทย์แตกต่างกัน ยกฎีกาโจทย์ แลศาลฎีกาตำหนิว่าคดีเล็กน้อยโจทย์ไม่ควรฎีกา()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 119566. คำพิพากษาศาลฎีกาที่ 435/2464 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 435/2464 ป.อ. ม. 254()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คําสั่งกรมสรรพากรที่ ท.ป. 136/2547เรื่อง กําหนดสถานที่รับแบบแสดงรายการและรับชําระเงินภาษีอากรตามประมวลรัษฎากร (ยกเลิกโดย ท.ป.161/2550)-----------------------------เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากร ตามประมวลรัษฎากรมีประสิทธิภาพ อาศัยอํานาจตามความในมาตรา 11 มาตรา 83 และมาตรา 91/10 แห่งประมวลรัษฎากร อธิบดีกรมสรรพากรจึงมีคําสั่ง ดังต่อไปนี้ข้อ ๑ ให้หน่วยบริการรับชําระภาษีอากรของสํานักงานสรรพากรพื้นที่สาขาเกาะพะงัน ที่ตั้งอยู่ ณ ที่ทําการองค์การบริหารส่วนตําบลเกาะเต่า อําเภอเกาะพะงัน จังหวัดสุราษฎร์ธานี เป็นสถานที่รับแบบแสดงรายการและรับชําระเงินภาษีอากรตามประมวลรัษฎากรได้อีกแห่งหนึ่ง นอกจากสํานักงานสรรพากรพื้นที่สาขาเกาะพะงันข้อ ๒ ให้สรรพากรพื้นที่สุราษฎร์ธานีออกคําสั่งเป็นหนังสือแต่งตั้งข้าราชการพลเรือนสามัญตั้งแต่ระดับ 3 ขึ้นไป เป็นเจ้าหน้าที่รับชําระเงินภาษีอากร เพื่อรับชําระเงินภาษีอากร ตามประมวลรัษฎากรข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์เมื่อได้รับใบเสร็จรับเงินซึ่งเจ้าหน้าที่รับชําระเงินภาษีอากรตามข้อ 2 ได้ลงลายมือชื่อรับเงินแล้วข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระเงินภาษีอากร ตามประมวลรัษฎากร เฉพาะสองวันทําการสุดท้ายของการยื่นแบบแสดงรายการและชําระเงินภาษีอากรที่ต้องยื่นรายการภายในวันที่ 7 และวันที่ 15 ของทุกเดือน และเดือนมีนาคม พฤษภาคม สิงหาคม และกันยายน ทั้งนี้ ตั้งแต่เดือนมกราคม พ.ศ. 2547 เป็นต้นไปผู้มีอํานาจลงนาม - สั่ง ณ วันที่ 3 กุมภาพันธ์ พ.ศ. 2547 ศุภรัตน์ ควัฒน์กุลอธิบดีกรมสรรพากร
ประกาศกระทรวงพาณิชย์ประกาศกระทรวงพาณิชย์เรื่องการตรวจสอบมาตรฐานสินค้าและการออกใบรับรองมาตรฐานสินค้าพ.ศ. ๒๕๔๗ ตามที่ได้มีประกาศกระทรวงพาณิชย์ เรื่องการตรวจสอบมาตรฐานสินค้า และการออกใบรับรองมาตรฐานสินค้า ลงวันที่ ๒๓ กุมภาพันธ์๒๕๔๒ กำหนดให้สภาหอการค้าแห่งประเทศไทยเป็นผู้ออกใบรับรองมาตรฐานสินค้าและให้เฉพาะผู้ประกอบการธุรกิจตรวจสอบมาตรฐานสินค้าเป็นผู้ตรวจสอบมาตรฐานสินค้าเพื่อการส่งออกและประกาศกระทรวงพาณิชย์เรื่องกำหนดให้สินค้าแป้งมันสำปะหลังเป็นสินค้ามาตรฐานและมาตรฐานสินค้าแป้งมันสำปะหลังพ.ศ. ๒๕๔๖ ลงวันที่ ๖ พฤศจิกายน ๒๕๔๖ ไปแล้ว นั้นเพื่อให้การตรวจสอบมาตรฐานสินค้าและการออกใบรับรองมาตรฐานสินค้าเป็นไปด้วยความเรียบร้อย อาศัยอำนาจตามความในมาตรา๖ และมาตรา ๔๐ แห่งพระราชบัญญัติมาตรฐานสินค้าขาออก พ.ศ. ๒๕๐๓ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงพาณิชย์ออกประกาศไว้ดังต่อไปนี้ข้อ ๑ให้ยกเลิกประกาศกระทรวงพาณิชย์ เรื่องการตรวจสอบมาตรฐานสินค้าและการออกใบรับรองมาตรฐานสินค้า ลงวันที่ ๒๓ กุมภาพันธ์พ.ศ. ๒๕๔๒ข้อ ๒การตรวจสอบมาตรฐานสินค้าสำหรับสินค้ามาตรฐานเพื่อการส่งออกให้ผู้ประกอบธุรกิจตรวจสอบมาตรฐานสินค้าเป็นผู้ดำเนินการและให้สภาหอการค้าแห่งประเทศไทยเป็นผู้ออกใบรับรองมาตรฐานสินค้าข้อ ๓ความในข้อ ๒มิให้ใช้บังคับกับสินค้ามาตรฐานแป้งมันสำปะหลังและให้สำนักงานมาตรฐานสินค้าหรือสำนักงานสาขาดำเนินการดังนี้๓.๑ สำนักงานมาตรฐานสินค้าหรือสำนักงานสาขาเป็นผู้ดำเนินการตรวจสอบมาตรฐานสินค้าแป้งมันสำปะหลังเว้นแต่ข้อตกลงในการซื้อขายจะระบุให้ผู้ประกอบธุรกิจตรวจสอบมาตรฐานสินค้าเป็นผู้ดำเนินการตรวจสอบมาตรฐานสินค้า๓.๒สำนักงานมาตรฐานสินค้าหรือสาขาเป็นผู้ออกใบรับรองมาตรฐานสินค้าแป้งมันสำปะหลังข้อ ๔[๑] ประกาศฉบับนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๒๑ มิถุนายน พ.ศ. ๒๕๔๗วัฒนา เมืองสุขรัฐมนตรีว่าการกระทรวงพาณิชย์อุษมล/ผู้จัดทำ๒๖กันยายน ๒๕๕๔[๑] ราชกิจจานุเบกษาเล่ม ๑๒๑/ตอนพิเศษ ๗๓ ง/หน้า ๑๑/๒ กรกฎาคม ๒๕๔๗
พระราชบัญญัติสถาบันอุดมศึกษาเอกชน (ฉบับที่ 3) พ.ศ. 2562พระราชบัญญัติ สถาบันอุดมศึกษาเอกชน (ฉบับที่ ๓) พ.ศ. ๒๕๖๒สมเด็จพระเจ้าอยู่หัวมหาวชิราลงกรณ บดินทรเทพยวรางกูร ให้ไว้ ณ วันที่ ๒๖ เมษายน พ.ศ. ๒๕๖๒ เป็นปีที่ ๔ ในรัชกาลปัจจุบันสมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยสถาบันอุดมศึกษาเอกชน จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติทำหน้าที่รัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติสถาบันอุดมศึกษาเอกชน (ฉบับที่ ๓) พ.ศ. ๒๕๖๒"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้แก้ไขคำว่า "สำนักงานคณะกรรมการการอุดมศึกษา" และคำว่า "เลขาธิการคณะกรรมการการอุดมศึกษา" ในพระราชบัญญัติสถาบันอุดมศึกษาเอกชน พ.ศ. ๒๕๔๖ เป็นคำว่า "สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม" และคำว่า "ปลัดกระทรวงการอุดมศึกษา วิทยาศาสตร์ วิจัยและนวัตกรรม" แล้วแต่กรณี ทุกแห่งมาตรา 4 มาตรา ๔ ให้ยกเลิกความในบทนิยามคำว่า "กระทรวง" ในมาตรา ๕ แห่งพระราชบัญญัติสถาบันอุดมศึกษาเอกชน พ.ศ. ๒๕๔๖ และให้ใช้ความต่อไปนี้แทน ""กระทรวง" หมายความว่า กระทรวงการอุดมศึกษา วิทยาศาสตร์ วิจัยและนวัตกรรม"มาตรา 5 มาตรา ๕ ให้ยกเลิกความในมาตรา ๗ แห่งพระราชบัญญัติสถาบันอุดมศึกษาเอกชน พ.ศ. ๒๕๔๖ และให้ใช้ความต่อไปนี้แทน "มาตรา ๗ ให้รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม รักษาการตามพระราชบัญญัตินี้ และมีอำนาจแต่งตั้งพนักงานเจ้าหน้าที่กับออกกฎกระทรวงมาตรา 5 และประกาศเพื่อปฏิบัติการตามพระราชบัญญัตินี้ กฎกระทรวงและประกาศนั้น เมื่อได้ประกาศในราชกิจจานุเบกษาแล้วให้ใช้บังคับได้"มาตรา 6 มาตรา ๖ ให้ยกเลิกความในมาตรา ๘๘ แห่งพระราชบัญญัติสถาบันอุดมศึกษาเอกชน พ.ศ. ๒๕๔๖ และให้ใช้ความต่อไปนี้แทน "มาตรา ๘๘ รัฐมนตรีมีอำนาจสั่งให้ข้าราชการในสังกัดกระทรวงไปปฏิบัติงานในสถาบันอุดมศึกษาเอกชนในระหว่างเวลาที่สถาบันอุดมศึกษาเอกชนอยู่ในความควบคุมของสำนักงานปลัดกระทรวงการอุดมศึกษา วิทยาศาสตร์มาตรา 6 วิจัยและนวัตกรรมได้ตามความจำเป็น โดยให้ถือว่าเป็นการปฏิบัติราชการตามปกติ"ผู้รับสนองพระราชโองการ พลเอก ประยุทธ์ จันทร์โอชา นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรแก้ไขเพิ่มเติมกฎหมายว่าด้วยสถาบันอุดมศึกษาเอกชนเพื่อแก้ไขบทบัญญัติให้สอดคล้องกับการจัดตั้งกระทรวงการอุดมศึกษา วิทยาศาสตร์ วิจัยและนวัตกรรม จึงจำเป็นต้องตราพระราชบัญญัตินี้
กฎกระทรวงกฎกระทรวงฉบับที่ ๒๐๔ (พ.ศ.๒๕๓๗)ออกตามความในพระราชบัญญัติการผังเมืองพ.ศ. ๒๕๑๘[๑] อาศัยอำนาจตามความในมาตรา ๕ แห่งพระราชบัญญัติการผังเมืองพ.ศ. ๒๕๑๘ และมาตรา ๒๖ วรรคหก แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ให้ขยายระยะเวลาการใช้บังคับกฎกระทรวง ฉบับที่ ๗๗ (พ.ศ.๒๕๓๒) ออกตามความในพระราชบัญญัติการผังเมือง พ.ศ. ๒๕๑๘ ต่อไปอีกมีกำหนดหนึ่งปีทั้งนี้ ตั้งแต่วันที่ ๓๐ ตุลาคม พ.ศ. ๒๕๓๗ เป็นต้นไปให้ไว้ ณ วันที่ ๓๐ กันยายน พ.ศ. ๒๕๓๗ชำนิ ศักดิเศรษฐ์รัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือโดยที่ปรากฏว่าสภาพการณ์และสิ่งแวดล้อมในท้องที่ตำบลปาเสมัส และตำบลสุไหงโกลกอำเภอสุไหงโก-ลก จังหวัดนราธิวาสซึ่งกฎกระทรวง ฉบับที่ ๗๗ (พ.ศ. ๒๕๓๒)ออกตามความในพระราชบัญญัติการผังเมือง พ.ศ. ๒๕๑๘กำหนดให้ใช้ผังเมืองรวมบังคับในท้องที่ดังกล่าวได้เปลี่ยนแปลงไปและเป็นกรณีที่ไม่อาจดำเนินการแก้ไขผังเมืองรวมได้ทันภายในระยะเวลาที่กฎกระทรวงนั้นใช้บังคับสมควรขยายระยะเวลาการใช้บังคับกฎกระทรวงดังกล่าวต่อไปอีกหนึ่งปี และโดยที่มาตรา ๒๖วรรคหก แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ บัญญัติว่าการขยายระยะเวลาการใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้วิภา/ปรับปรุง๒๒ กันยายน ๒๕๕๘[๑] ราชกิจจานุเบกษาเล่ม ๑๑๑/ตอนที่ ๔๔ ก/หน้า ๔๙/๓ ตุลาคม ๒๕๓๗
ประกาศคณะกรรมการกํากับตลาดทุนที่ ทธ. 74/2563เรื่อง การกําหนดลักษณะของกฎเกณฑ์ของศูนย์ซื้อขายสัญญาซื้อขาย ล่วงหน้าและสํานักหักบัญชีสัญญาซื้อขายล่วงหน้าซึ่งเป็นบริษัทในกลุ่ม ตลาดหลักทรัพย์แห่งประเทศไทย ที่ไม่ต้องขอความเห็นชอบ จากคณะกรรมการกํากับตลาดทุน \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 63 วรรคสาม และมาตรา 89 วรรคหนึ่ง ประกอบกับมาตรา 63 วรรคสาม แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ในประกาศนี้"ศูนย์ซื้อขายสัญญา" หมายความว่า ศูนย์ซื้อขายสัญญาซื้อขายล่วงหน้าที่ได้รับใบอนุญาตตามกฎหมายว่าด้วยสัญญาซื้อขายล่วงหน้า"สํานักหักบัญชีสัญญา" หมายความว่า สํานักหักบัญชีสัญญาซื้อขายล่วงหน้าที่ได้รับใบอนุญาตตามกฎหมายว่าด้วยสัญญาซื้อขายล่วงหน้า "บริษัทในกลุ่มตลาดหลักทรัพย์" หมายความว่า บริษัทที่ตลาดหลักทรัพย์แห่งประเทศไทยตามกฎหมายว่าด้วยหลักทรัพย์และตลาดหลักทรัพย์ ถือหุ้นไม่น้อยกว่าร้อยละ 75 ของจํานวนหุ้นที่จําหน่ายได้แล้วทั้งหมดของบริษัทนั้นข้อ ๒ ให้กฎเกณฑ์ของศูนย์ซื้อขายสัญญาและสํานักหักบัญชีสัญญา ซึ่งเป็นบริษัทในกลุ่มตลาดหลักทรัพย์ มีผลใช้บังคับได้โดยไม่ต้องได้รับความเห็นชอบจากคณะกรรมการกํากับตลาดทุน หากเป็นไปตามหลักเกณฑ์ เงื่อนไข และวิธีการที่กําหนดไว้โดยครบถ้วนดังต่อไปนี้(1) เป็นการกําหนดหรือแก้ไขเปลี่ยนแปลงกฎเกณฑ์ของศูนย์ซื้อขายสัญญาหรือสํานักหักบัญชีสัญญา ซึ่งเป็นบริษัทในกลุ่มตลาดหลักทรัพย์ ที่มีลักษณะอย่างหนึ่งอย่างใดดังนี้ (ก) การกําหนดหรือแก้ไขเปลี่ยนแปลงกฎเกณฑ์เพื่อให้สอดคล้องกับพระราชบัญญัติหลักทรัพย์และตลาดหลักทรัพย์ พ.ศ. 2535 พระราชบัญญัติสัญญาซื้อขายล่วงหน้า พ.ศ. 2546 หรือประกาศคณะกรรมการกํากับหลักทรัพย์และตลาดหลักทรัพย์ ประกาศคณะกรรมการกํากับตลาดทุน และประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ออกตามความในพระราชบัญญัติดังกล่าว (ข) การกําหนดหรือแก้ไขเปลี่ยนแปลงกฎเกณฑ์ โดยยังคงสาระสําคัญของกฎเกณฑ์ที่มีผลใช้บังคับอยู่ก่อนแล้ว ในลักษณะที่เป็นการจัดหมวดหมู่หรือเนื้อหา หรือแก้ไขความขาดตกบกพร่องของกฎเกณฑ์นั้น(2) ให้ศูนย์ซื้อขายสัญญาหรือสํานักหักบัญชีสัญญา ซึ่งเป็นบริษัทในกลุ่มตลาดหลักทรัพย์จัดส่งร่างกฎเกณฑ์ตาม (1) ต่อสํานักงาน พร้อมรายงานผลการรับฟังความคิดเห็นของร่างกฎเกณฑ์ (ถ้ามี) เป็นการล่วงหน้าอย่างน้อย 10 วันทําการ ก่อนวันที่ศูนย์ซื้อขายสัญญาหรือสํานักหักบัญชีสัญญา ซึ่งเป็นบริษัทในกลุ่มตลาดหลักทรัพย์ประสงค์จะประกาศใช้กฎเกณฑ์ดังกล่าว ข้อ ๓ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2564 เป็นต้นไปผู้มีอํานาจลงนาม - ประกาศ ณ วันที่ 24 ธันวาคม พ.ศ. 2563 (นางสาวรื่นวดี สุวรรณมงคล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน
ประกาศคณะกรรมการกํากับหลักทรัพย์และตลาดหลักทรัพย์ ที่ กน. 1/2552 เรื่อง การกําหนดลักษณะบุคคลที่จัดการเงินทุนสัญญาซื้อขายล่วงหน้า ที่ไม่ถือเป็นผู้ประกอบธุรกิจสัญญาซื้อขายล่วงหน้าประเภท การเป็นผู้จัดการเงินทุนสัญญาซื้อขายล่วงหน้า อาศัยอํานาจตามความในมาตรา 3 และมาตรา 9 แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบมาตรา 33 มาตรา 34 มาตรา 41 มาตรา 43 มาตรา 44 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้"การจัดการเงินทุนสัญญาซื้อขายล่วงหน้า" หมายความว่า การเข้าจัดการเงินทุนหรือแสดงต่อบุคคลทั่วไปว่าพร้อมจะรับจัดการเงินทุนให้แก่บุคคลอื่น เพื่อแสวงหาประโยชน์จากสัญญาซื้อขายล่วงหน้า โดยกระทําเป็นทางค้าปกติ"การลดความเสี่ยง (hedging)" หมายความว่า การลดหรือป้องกันความเสี่ยงที่อาจเกิดขึ้นจากการที่กองทุนรวมหรือกองทุนส่วนบุคคล แล้วแต่กรณี ลงทุนหรือมีไว้ซึ่งทรัพย์สินอื่น ด้วยการเข้าเป็นคู่สัญญาในสัญญาซื้อขายล่วงหน้าข้อ ๒ บุคคลที่มีการจัดการเงินทุนสัญญาซื้อขายล่วงหน้าที่มีลักษณะดังต่อไปนี้ ไม่ถือเป็นผู้ประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า(1) เป็นการจัดการเงินทุนสัญญาซื้อขายล่วงหน้าโดยบริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวมหรือกองทุนส่วนบุคคล เพื่อกองทุนรวมหรือกองทุนส่วนบุคคล แล้วแต่กรณี และ(2) เป็นการจัดการเงินทุนสัญญาซื้อขายล่วงหน้าที่มีวัตถุประสงค์เพื่อการลดความเสี่ยง (hedging) เท่านั้นข้อ ๓ ประกาศนี้ให้ใช้บังคับตั้งแต่วันที่ 16 มกราคม พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 16 มกราคม พ.ศ. 2552 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ ด้วยปรากฏว่าสถานการณ์ในตลาดหลักทรัพย์ปัจจุบันมีความผันผวนอย่างต่อเนื่อง ดังนั้น สมควรสนับสนุนให้บริษัทจัดการกองทุนสามารถใช้สัญญาซื้อขายล่วงหน้าเป็นเครื่องมือในการบริหารความเสี่ยงในการจัดการกองทุนรวมและกองทุนส่วนบุคคลได้ โดยไม่ถือว่าบริษัทดังกล่าวเป็นผู้ประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า จึงจําเป็นต้องออกประกาศนี้